વિસનગર ધારાસભ્ય કાર્યાલયના તોડફોડ કેસમાં વિસનગર સેસન્સ કોર્ટે પાસના નેતા હાર્દિક પટેલ, એસ.પી.જી.અધ્યક્ષ લાલજીભાઈ પટેલ તથા પાટીદાર આગેવાન એ.કે.પટેલને કસુરવાર ગણી બે વર્ષની સાદી કેદની સજા તથા રૂા.૫૦૦૦ ના દંડનો હુકમ કર્યો હતો. જે કેસની સજાઓ ચુકાદો રદ કરવા હાર્દિક પટેલે વકીલ મારફતે નામદાર હાઈકોર્ટમાં રીટ દાખલ કરતા હાઈકોર્ટે હાલ પુરતો સેસન્સ કોર્ટના સજાના ચુકાદાને મોકુફ રાખ્યો છે. જોકે જામીન માટે કરેલી શરત મુજબ હાર્દિક પટેલ મહેસાણા જીલ્લાની હદમાં પ્રવેશ કરી શકશે નહી તેવો હાઈકોર્ટે હુકમ કર્યો છે.